2026 కామన్‌వెల్త్ క్రీడలు

2026 కామన్వెల్త్ గేమ్స్, అధికారికంగా XXIII కామన్వెల్ట్ గేమ్స్ అని పిలుస్తారు. గ్లాస్గో 2026 అని వీటికి మరో పేరు. ఇవి జూలై 23 నుండి ఆగస్టు 2, 2026 వరకు కామన్వెల్త్ సభ్య దేశాల క్రీడాకారులతో స్కాట్లాండ్ లోని గ్లాస్గో నగరంలో జరుగుతాయి. 1970,1986 లలో ఎడిన్బర్గ్ లో, 2014 లో  గ్లాస్గోలో జరిగిన కామన్వెల్త్ క్రీడల తరువాత స్కాట్లాండ్లో నిర్వహించబడుతున్న నాల్గవ కామన్వెల్త్ క్రీడలు ఇవి. క్వీన్ ఎలిజబెత్ II మరణం, కామన్వెల్త్ అధిపతి కింగ్ చార్లెస్ III పట్టాభిషేకం తరువాత 2026 కామన్వెల్ట్ గేమ్స్ జరగడం ఇదే మొదటిసారి.

వీటి తర్వాత 2030 కామన్‌వెల్త్ క్రీడలు భారతదేశంలోని అహ్మదాబాద్ లో జరుగుతాయి.

ఏప్రిల్ 2022లో ఆస్ట్రేలియా  రాష్ట్రమైన విక్టోరియా ఆతిథ్యమిస్తుందని ప్రకటించినప్పటికీ, వారు ఉపసంహరించుకోవడంతో కొంతకాలం పాటు గేమ్స్‌కు ఆతిథ్య దేశం లేకుండా పోయింది. పెరుగుతున్న వ్యయ అంచనాల కారణంగా 2023 జూలై 18న విక్టోరియన్ రాష్ట్ర ప్రభుత్వం తమ ప్రణాళికలను రద్దు చేసుకుంది. గోల్డ్ కోస్ట్, క్వీన్స్‌లాండ్ నగరం క్లుప్తంగా సహ-ఆతిథ్యం ఇవ్వడానికి ముందుకు వచ్చినప్పటికీ, తరువాత అదే కారణాలతో వెనక్కి తగ్గింది. ఆతిథ్య దేశం లేకపోవడంతో, గేమ్స్ 2027కి వాయిదా పడటం లేదా పూర్తిగా రద్దయ్యే ప్రమాదం ఏర్పడింది. 2024 ఆగస్టు 11న, గ్లాస్గో ఆతిథ్య హక్కులను చేపట్టేందుకు ఒప్పందం కుదుర్చుకున్నట్లు నివేదికలు వచ్చాయి, అయితే చర్చలు ఇంకా కొనసాగుతున్నాయని మరుసటి రోజే స్పష్టత వచ్చింది. స్కాట్లాండ్ ప్రస్తుతం ఉన్న మౌలిక సదుపాయాలను ఉపయోగించుకుంటూ, 10 నుండి 13 క్రీడలతో కుదించిన ఈవెంట్‌ను ప్రతిపాదించింది. దీనికి కామన్వెల్త్ గేమ్స్ ఫెడరేషన్ నుండి £100 మిలియన్ల నిధులు, వాణిజ్య వనరుల నుండి అదనంగా £30 నుండి 50 మిలియన్ల నిధులు లభిస్తాయి, దీనివల్ల ప్రజాధనం అవసరం ఉండదు.

విక్టోరియన్ ప్రభుత్వం ఉపసంహరణకు పరిహారంగా చెల్లించిన AU$200 మిలియన్లతో ఈ గేమ్స్ నిర్వహించబడుతాయని 2024 ఆగస్టు 30న ధృవీకరించారు. 2024 సెప్టెంబర్ 17న, కామన్వెల్త్ గేమ్స్ ఆస్ట్రేలియా ఆర్థిక సహకారంతో గేమ్స్‌కు ఆతిథ్యం ఇవ్వడానికి స్కాట్లండు ప్రభుత్వం అంగీకరించింది. ఈ కుదించిన, తక్కువ ఖర్చుతో కూడిన గేమ్స్ నాలుగు వేదికలపై 11 క్రీడలను కలిగి ఉంటుంది, ఇక క్రీడా గ్రామం ఉండదు.

 వేదికలు 
2026 కామన్వెల్త్ గేమ్స్ కోసం కింది వేదికలను ఉపయోగించనున్నారు:

వేదికఈవెంట్స్సామర్థ్యంస్థితినిర్ణయించాల్సి ఉందిప్రారంభ,/లేదా ముగింపు వేడుకలునిర్ణయించాల్సి ఉందినిర్ణయించాల్సి ఉందిస్కాట్స్‌టౌన్ స్టేడియంఅథ్లెటిక్స్10,000-11,000ప్రస్తుతం ఉంది, పునరుద్ధరించబడిందిటోల్‌క్రాస్ ఇంటర్నేషనల్ స్విమ్మింగ్ సెంటర్ఈత (స్విమ్మింగ్)2,000ప్రస్తుతం ఉందికామన్వెల్త్ అరేనాఆర్టిస్టిక్ జిమ్నాస్టిక్స్5,000సర్ క్రిస్ హోయ్ వెలోడ్రోమ్ట్రాక్ సైక్లింగ్2,000SEC ఆర్మడిల్లోవెయిట్‌లిఫ్టింగ్3,000SEC సెంటర్3x3 బాస్కెట్‌బాల్నిర్ణయించాల్సి ఉందితాత్కాలిక స్టాండ్లతో ప్రస్తుతం ఉందిబౌల్స్నిర్ణయించాల్సి ఉందిబాక్సింగ్నిర్ణయించాల్సి ఉందిజూడోనిర్ణయించాల్సి ఉందిది హైడ్రోనెట్‌బాల్12,306ప్రస్తుతం ఉంది

 వేడుకలు 
కామన్వెల్త్ గేమ్స్ స్కాట్లాండ్ ప్రతిపాదించిన ప్రణాళికలో భాగంగా, గత గేమ్స్‌తో పోలిస్తే ప్రారంభ, ముగింపు వేడుకలు సాదా సీదా ఉంటాయని భావిస్తున్నారు.

ప్రారంభ వేడుక
ప్రారంభ వేడుక 2026 జూలై 23న జరుగుతుంది.

ముగింపు వేడుక
ముగింపు వేడుక 2026 ఆగస్టు 2న జరుగుతుంది. ఇందులో తదుపరి కామన్వెల్త్ గేమ్స్ ఆతిథ్య నగరమైన అమ్దాబాద్ కు అధికారికంగా బాధ్యతలు అప్పగిస్తారు.

 పాల్గొనే దేశాలు  
2026 కామన్వెల్త్ గేమ్స్‌లో మొత్తం 74 కామన్వెల్త్ దేశాలు పాల్గొంటాయని భావిస్తున్నారు. జూన్ 2022లో కామన్వెల్త్ ఆఫ్ నేషన్స్‌లో చేరిన తర్వాత గబాన్, టోగో తమ అరంగేట్రం చేయనున్నాయి.

 పాల్గొనే కామన్వెల్త్ గేమ్స్ అసోసియేషన్లు (ఆతిథ్య దేశం)

సమయం తక్కువగా ఉన్నందున, 1994 కామన్వెల్త్ క్రీడల తర్వాత కేవలం 10 క్రీడలతో నిర్వహించడం ఇదే మొదటిసారి:
మూలాలు